Document ID: 32009D0786

ODLOČBA KOMISIJE
z dne 26. oktobra 2009
o oprostitvi Združenega kraljestva nekaterih obveznosti glede uporabe Direktive Sveta 66/402/EGS v zvezi z Avena strigosa Schreb.
(notificirano pod dokumentarno številko C(2009) 8038)
(Besedilo v angleškem jeziku je edino verodostojno)
(Besedilo velja za EGP)
(2009/786/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 66/402/EGS z dne 14. junija 1966 o trženju semena žit (1) in zlasti člena 23a Direktive,
ob upoštevanju zahtevka Združenega kraljestva,
ob upoštevanju naslednjega:
(1)
V skladu z Direktivo 66/402/EGS lahko Komisija ob upoštevanju določenih pogojev državo članico oprosti nekaterih obveznosti pri trženju semena žit iz navedene direktive.
(2)
Združeno kraljestvo je zaprosilo za oprostitev obveznosti v zvezi z Avena strigosa Schreb.
(3)
Seme navedene vrste se običajno ne proizvaja ali trži v Združenem kraljestvu. Poleg tega je gojenje Avena strigosa Schreb. v navedeni državi minimalnega gospodarskega pomena.
(4)
Dokler veljajo ti pogoji, mora biti zadevna država članica oproščena obveznosti uporabe določbe Direktive 66/402/EGS za zadevni material.
(5)
Ukrepi, predvideni s to odločbo, so v skladu z mnenjem Stalnega odbora za semenski material za poljedelstvo, vrtnarstvo in gozdarstvo -
SPREJELA NASLEDNJO ODLOČBO:
Člen 1
Združeno kraljestvo je oproščeno obveznosti za uporabo Direktive 66/402/EGS, z izjemo člena 14(1), za vrsto Avena strigosa Schreb.
Člen 2
Ta odločba je naslovljena na Združeno kraljestvo Velika Britanija in Severna Irska.
V Bruslju, 26. oktobra 2009

Labels: 17
3
6
18
15